รัฐมนตรีว่าการกระทรวงศึกษาธิการ เปิดเผย พร้อมเดินหน้าแก้ไขปัญหาหนีครูทั้งระบบ เชื่อเป็นการสร้างขวัญกำลังใจในการสอน
รัฐมนตรีว่าการกระทรวงศึกษาธิการ เปิดเผย พร้อมเดินหน้าแก้ไขปัญหาหนีครูทั้งระบบ เชื่อเป็นการสร้างขวัญกำลังใจในการสอนนายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยว่า ขณะนี้รวบรวมข้อมูลหนี้ครูจากทุกภาคส่วนที่เกี่ยวข้องและจะมีการหารือถึงแนวทางการบรรเทาและแก้ไขปัญหาความเดือดร้อนของครู รวมถึงจำแนกถึงจำนวนหนี้ของครูแต่ละคนด้วยเพื่อมาจัดทำแผนแก้ปัญหาให้เกิดขึ้นอย่างเป็นรูปธรรม ที่สำคัญต้องหารือกับสถาบันการเงินต่างๆ ที่ปล่อยเงินกู้ให้ครูง่ายจัดโปรชั่นลดแลกแจกแถมในรูปแบบดาวน์น้อยผ่อนสบายหรือออกรถโดยไม่ต้องมีเงินดาวน์ ซึ่งในส่วนนี้ต้องมีการทบทวนทั้งหมด พร้อมยืนยันว่าจะผลักดันการแก้ปัญหาหนี้ครูอย่างแน่นอน เพราะถือเป็นส่วนหนึ่งในการสร้างขวัญและกำลังใจให้แก่ข้าราชการครูและเชื่อมั่นว่าหากครูไม่มีความเครียด หรือวิตกกังวลเรื่องหนี้สินก็จะมีความสุขในการจัดการเรียนการสอนในห้องเรียนได้มากขึ้นรัฐมนตรีว่าการกระทรวงศึกษาธิการ กล่าวอีกว่า สำหรับแนวทางเบื้องต้นจะดูแลแก้ปัญหาคนเป็นหนี้วินัยชำระดีก่อนต่อจากนั้นค่อยเข้าไปสู่การแก้ปัญหาให้แก่ครูในกลุ่มวิกฤต อย่างไรก็ตาม การดำเนินการในครั้งนี้ถือเป็นการช่วยให้ครูตั้งหลักดำเนินชีวิตได้และทำให้ปัญหาทุเลาลง แต่หลังจากนี้ครูต้องสร้างวินัยทางการเงินด้วยตัวเองและต้องไม่ไช่เงินเกินรายได้ของตัวเองที่มี